ΓΡΑΠΤΗ ΕΡΩΤΗΣΗ E-2795/99

υποβολή: Daniel Varela Suanzes-Carpegna (PPE-DE) προς την Επιτροπή

(18 Ιανουαρίου 2000)

Θέμα: Ενισχύσεις προς την Ευρωπαϊκή ναυπηγική βιομηχανία

Στην πρόσφατη συζήτηση της ολομέλειας του Ευρωπαϊκού Κοινοβουλίου στις 19 Νοεμβρίου 1999 σχετικά με τη δήλωση της Επιτροπής για τη ναυπηγική βιομηχανία, είχαμε τη δυνατότητα να καταγγείλουμε την πρακτική ντάμπιγκ που ακολουθούν χώρες, όπως η Κορέα, που παρεμποδίζει το δίκαιο ανταγωνισμό στον τομέα αυτό σε παγκόσμια κλίμακα, και να επισημάνουμε ότι είναι ανάγκη να διατηρηθούν οι ενισχύσεις στον ευρωπαϊκό τομέα έως ότου θα έχουν σταθεροποιηθεί οι παγκόσμιες αγορές.

Σύμφωνα με ορισμένες πληροφορίες, η Ευρωπαϊκή Επιτροπή ενέκρινε στις 16 Νοεμβρίου κρατικές ενισχύσεις για τη ναυπηγική βιομηχανία στην Ιταλία, και συγκεκριμένα για την κατασκευή δύο νέων ναυπηγείων, το ένα στο Oristano (Σαρδηνία) και το άλλο στο Belvedere Marttimo (Καλαβρία).

1. Μπορεί να αναφέρει η Επιτροπή εάν η εν λόγω έγκριση των ευρωπαϊκών κρατικών ενισχύσεων εντάσσεται στη σύνολη στρατηγική της Επιτροπής να εξακολουθεί να επιδοτεί αυτή τη σημαντική βιομηχανική δραστηριότητα που έχει, σε παρεμφερείς περιπτώσεις, σημαντικό κοινωνικό αντίκτυπο στα λοιπά κράτη μέλη;

2. Στη συνέχεια των συμπερασμάτων του Συμβουλίου Υπουργών Βιομηχανίας στις 9 Νοεμβρίου, έχει χαράξει η Επιτροπή βραχυπρόθεσμη συνολική στρατηγική για ένα τόσο σημαντικό τομέα και, αν τούτο συμβαίνει, θα μπορούσε να αναφερθεί στο περιεχόμενο της στρατηγικής αυτής;

Απάντηση του κ. Monti εξ ονόματος της Επιτροπής

(21 Φεβρουαρίου 2000)

Θα πρέπει πρώτα να διευκρινιστεί ότι η πρώτη από τις δύο ιταλικέςποθέσεις στις οποίες αναφέρεται το Αξιότιμο Μέλος, συγκεκριμένα η χορήγηση επενδυτικής ενίσχυσης για το νέο ναυπηγείο στο Oristano, εγκρίθηκε από την Επιτροπή βάσει του άρθρου 6 της οδηγίας 90/684/ΕΟΚ του Συμβουλίου της 21ης Δεκεμβρίου 1990, σχετικά με τις ενισχύσεις στις ναυπηγικές εργασίες(1) που επιτρέπει τη χορήγηση ενισχύσεων σε επενδύσεις για τη δημιουργία νέου κατασκευαστικού δυναμικού,πό τον όρο ότι αυτό αντισταθμίζεται από αντίστοιχη και μη αναστρέψιμη μείωση του δυναμικού άλλων ναυπηγείων στο ίδιο κράτος μέλος κατά την αυτή περίοδο. Στην περίπτωση του Oristano η εν λόγω μείωση δυναμικού εξασφαλίστηκε μέσω του κλεισίματος του ναυπηγείου Clemna. Στη δεύτερη ιταλική περίπτωση, όσον αφορά το ναυπηγείο Belvedere, η Επιτροπή κατέληξε στο συμπέρασμα ότι οι δραστηριότητες του εν λόγω νέου ναυπηγείου που συνίστανται στη ναυπήγηση σκαφών χωρητικότητας κάτω των 100 GRT δεν αποτελούν ναυπηγικές εργασίες όπως αυτές ορίζονται στην οδηγία.

Η οδηγία 90/684/ΕΟΚ του Συμβουλίου έχει αντικατασταθεί από τον κανονισμό 1540/98 του Συμβουλίου της 29ης Ιουνίου 1998 που θεσπίζει νέους κανόνες ενισχύσεων της ναυπηγικής βιομηχανίας(2), η οποία άρχισε να ισχύει την 1η Ιανουαρίου 1999. Βάσει του εν λόγω κανονισμού, οι λειτουργικές ενισχύσεις ανάλογα με τη σύμβαση θα καταργηθούν στο τέλος του 2000. Ωστόσο, ο κανονισμός προβλέπει επίσης και μία σειρά άλλων ενισχύσεων που μπορούν να χορηγηθούν στη ναυπηγική βιομηχανίαπό ορισμένους όρους μέχρι το 2003, συμπεριλαμβανομένων των ενισχύσεων για το κλείσιμο και την αναδιάρθρωση μονάδων, των ενισχύσεων για έρευνα και ανάπτυξη, των ενισχύσεων για καινοτομία και των περιφερειακών ενισχύσεων σε επενδύσεις για την αναβάθμιση και τον εκσυγχρονισμό των ήδηπαρχόντων ναυπηγείων. Το Συμβούλιοιοθέτησε την προσέγγιση αυτή διότι έκρινε ότι οι εν λόγω ενισχύσεις θα είναι αποδοτικότερες από τις συνεχείς λειτουργικές ενισχύσεις προκειμένου να βελτιωθεί η ανταγωνιστικότητα των κοινοτικών ναυπηγείων.

Σύμφωνα με το άρθρο 12 του κανονισμού, η Επιτροπή θαποβάλλει τακτικά έκθεση σχετικά με την κατάσταση της αγοράς και θα προτείνει μέτρα εάν διαπιστώσει ότι τα κοινοτικά ναυπηγεία θίγονται από πρακτικές αθέμιτου ανταγωνισμού. Η έκθεση της Επιτροπής προς το Συμβούλιο τωνπουργών βιομηχανίας στις 9 Νοεμβρίου 1999 ήταν η πρώτη έκθεση αυτού του είδους.

Η Επιτροπή κρίνει ότι οι διάφορες δράσεις που αποφασίσθηκαν από το Συμβούλιο συνθέτουν μία ισορροπημένη δέσμη μέτρων για την αντιμετώπιση του προβλήματος αθέμιτου ανταγωνισμού. Τα μέτρα αυτά συνεχίζονται και η Επιτροπή έχει αρχίσει διμερή διάλογο με την Κορέα με σκοπό την παύση των αντιανταγωνιστικών πρακτικών. Στο παρόν στάδιο δενπάρχουν σχέδια για άλλα μέτρα.

Η Επιτροπή θα συνεχίσει να συντάσσει εκθέσεις σχετικά με την κατάσταση της αγοράς και θα αξιολογεί όλες τις πληροφορίες και τα αποδεικτικά στοιχεία που συλλέγονται σύμφωνα με τα συμπεράσματα του Συμβουλίου. Η Επιτροπή θαποβάλει τα πορίσματά της στο Συμβούλιο και το Κοινοβούλιο το ταχύτερο δυνατόν.

(1) ΕΕ L 380 της 31.12.1990.

(2) ΕΕ L 202 της 18.7.1998.